

                                                                                            Consiliului de administrație al ANRE


NOTA DE FUNDAMENTARE

[bookmark: _GoBack]la proiectul Hotărârii Consiliului de administrație al ANRE cu privire la modificarea Metodologiei de calculare, aprobare și aplicare a tarifelor reglementate pentru serviciul de distribuție al energiei electrice, aprobată prin Hotărârea Consiliului de administrație al ANRE nr. 247/2025
                            
	1. Denumirea sau numele autorului și, după caz, a/al participanților la elaborarea proiectului actului normativ

	Agenția Națională pentru Reglementare în Energetică (în continuare – Agenția /ANRE), Departamentul energie electrică și regenerabilă, Secția reglementări.

	2. Condițiile ce au impus elaborarea proiectului actului normativ

	2.1. Temeiul legal sau, după caz, sursa proiectului actului normativ

	Temeiul legal pentru intervenția de reglementare propusă îl constituie art. 9 alin. (1) lit. k), din Legea nr. 164/2025 cu privire la energia electrică (în continuare – Legea nr. 164/2025), care prevede că Agenția aprobă metodologia de calculare, aprobare și aplicare a tarifelor reglementate serviciul de distribuție a energiei electrice, precum și tarifele reglementate prevăzute la art. 129 alin. (2) lit. c), de asemenea monitorizează corectitudinea aplicării de către titularii de licențe a metodologiei respective, precum și a tarifelor reglementate aprobate în conformitate cu aceasta.
Subsecvent art. 129 alin. (2) lit. c) stipulează că în categoria prețurilor și tarifelor reglementate se încadrează  serviciul de distribuție a energiei electrice, inclusiv tarifele diferenţiate în funcţie de nivelul de tensiune al reţelelor electrice de distribuţie;

	2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative

	
La momentul actual calcularea, aprobarea și aplicarea tarifelor reglementate pentru serviciul de distribuție a energiei electrice se realizează în baza Metodologiei de calculare, aprobare și aplicare a tarifelor reglementate pentru serviciul de distribuție a energiei electrice aprobate prin Hotărârea Consiliului de administrație al ANRE nr. 247/2025 din 16.05.2025 (în continuare – Metodologie).
De menționat, că în cadrul procesului de consultări publice a proiectului Metodologiei, operatorul sistemului de distribuție (în continuare – OSD) Î.C.S. „Premier Energy Distribution” S.A. a venit cu propunerea de excludere în totalitate a indicele de creștere a eficienței OSD din expresia de actualizare a costurilor cu personalul  X1 – indicele de creştere a eficienţei OSD pentru reducerea costurilor de distribuţie. Acest indice este stabilit constant pentru toată perioadă de aplicare a Metodologiei în proporţie de 0,2 din indicele preţurilor de consum din Republica Moldova, X1=0,2×IPCMn, propunere care nu a fost acceptată din autoritatea de reglementare.
Cu toate acestea, în cadrul ședinței de aprobare a proiectului Metodologiei, considerând argumentele suplimentare invocate de OSD, a fost decisă reducerea indicelui de creştere a eficienţei OSD exclusiv pentru actualizarea costurilor cu personalul la valoarea de 0,1 din indicele preţurilor de consum din Republica Moldova, X1=0,1×IPCMn, fapt agreat în cadrul ședinței publice a consiliului de administrație al ANRE. 
Subsecvent, considerând că în cadrul formulelor de actualizare a (CIEDn) – costurilor de întreținere şi exploatare a rețelelor electrice de distribuție, a altui utilaj de distribuție (formula 36), (CMED) – costurilor legate de măsurarea energiei electrice distribuite (formula 40),  și (CDA) –  cheltuielilor de distribuire și administrative (formula 49), de asemenea figura variabila „X1” care însă urma să fie dublă ca valoare față de valoarea utilizată în cadrul formulei aferente actualizării costurilor cu personalul (0,2×IPCMn) s-a creat situația în care OSD poate nejustificat beneficia de o creștere a costurilor pentru compartimentele menționate, fapt care deviază de la principiile stabilite și agreate de recuperare a costurilor aferente activității de distribuție prestată de OSD-uri.

Astfel, pentru a reduce handicapul creat se propune modificarea în cadrul formulelor (36), (40) și (49) a indicelui X1 în X3, astfel ca acesta să reflecte corect valoarea reducerii costurilor de distribuție aferente compartimentelor de costuri de întreținere şi exploatare a rețelelor electrice de distribuție, a altui utilaj de distribuție, costurilor legate de măsurarea energiei electrice distribuite și cheltuielilor de distribuire și administrative.
 În acest sens se propune următoarea descifrare (explicație) a componentei „X3”.

 „X3 – indicele de creștere a eficienței OSD pentru reducerea costurilor de distribuție. Acest indice este stabilit constant pentru toată perioadă de aplicare a Metodologiei în proporție de 0,2 din indicele prețurilor de consum din Republica Moldova, X3=0,2×IPCMn.”

Raționamentul intervenției constă în aplicarea corectă a indicelui de creștere a eficienței OSD pentru reducerea costurilor de distribuție, în scopul utilizării elementelor stimulatorii pentru operatorul sistemului de distribuție a energiei electrice.

Problema care urmează a fi soluționată prin intervenția propusă este următoarea:

1. Necesitatea modificării componentei „X” ale cheltuielilor determinate prin  formulele 36, 40 și 49 în scopul eficientizării cheltuielilor operatorului de sistem.   

Cauza care a dus la apariția problemei expuse este următoarea: 

1. Aplicarea eronată a componentei „X” la determinarea cheltuielilor suportate de operatorul de sistem, pentru diferite compartimente de cheltuieli.

În ceea ce privește părțile interesate de soluționarea problemei expuse anterior, aici desigur putem menționa următoarele: 

· Operatorii sistemelor de distribuție – ca entitățile cele mai interesate în a avea un cadrul transparent care să reflecte corect și integral costurile suportate de aceștia în procesul de prestare a serviciului reglementat. În Republica Moldova există 2 operatori ai sistemului de distribuție și anume:  Î.C.S. „Premier Energy Distribution” S.A. (capital privat), și S.A. „RED Nord” (capital de stat). Astfel conform datelor în anul 2025 Î.C.S. „Premier Energy Distribution” S.A. a distribuit cca 74,3 % din consumul final de energie electrică, respectiv S.A. „RED Nord” distribuind cca 25,7 %. 
· Consumatorii finali – considerând că și acești participanți la piață sunt cointeresați în reglementarea corectă și echidistantă a costurilor OSD în vederea excluderii posibilității introducerii unor costuri care nu sunt necesare sau sunt nejustificat de mari. La sfârșitul anului 2025 numărul locurilor de consum aferent consumatorilor casnici este 1 351 777 iar numărul locurilor de consum aferent consumatorilor non-casnici este egal cu cca 101 870; 
· Furnizorii de energie electrică – reprezintă entități care furnizează energie electrică la prețuri negociate sau reglementate în conformitate cu obligația de serviciu public de realizare a furnizării de serviciu universal sau de ultimă opțiune. La momentul elaborării notei de fundamentare în conformitate cu registrul PRE existau 36 de furnizori, dintre care doar 4 furnizează energie electrică consumatorilor finali și anume:  „Î.C.S. „Premier Energy” S.R.L., „FEE-Nord” S.A. „Navitas Energy” S.R.L., „ML ENERGY-GROUP” S.R.L.”. De menționat aici că dintre aceștia primii doi furnizează cca 99,6% din energia electrică la nivelul Republicii Moldova. Considerând faptul că furnizorii de energie electrică sunt obligați să achite serviciile de transport și de distribuție a energiei electrice, este evident interesul acestora față de existența unui cadru normativ transparent și justificat, care o să garanteze un grad sporit de predictibilitate necesar desfășurării unei activități comerciale și economice.  

În ceea ce privește potențialele consecințe în lipsa intervenției de reglementare, aplicarea scenariului actual „scenariului de bază”, se poate materializa în următoarele riscuri financiare și efecte negative pentru OSD: 

• Operatorul de sistem nu va fi stimulat pentru a contribui la reducerea cheltuielilor.


	3. Obiectivele urmărite și soluțiile propuse

Principalele obiective urmărite prin aprobarea Metodologiei de calculare, aprobare și aplicare a tarifelor reglementate pentru serviciul de distribuție a energiei electrice sunt următoarele:

1. Viabilitatea financiară a OSD prin asigurarea faptului că OSD va recupera toate cheltuielile reglementate, strict necesare și argumentate în legătură cu prestarea serviciului de transport a energiei electrice.
2. Stabilirea unui cadru transparent, echidistant și justificat necesar calculării, aprobării și aplicării tarifelor reglementate pentru serviciul de distribuție a energiei electrice;


	3.1. Principalele prevederi ale proiectului și evidențierea elementelor noi 


	
Unicele intervenții aferente proiectului de modificare a Metodologiei vizează aplicarea indicelui de creștere a eficienței în cuantum de 0,2 din IPCM pentru CIED, CMED și CDA din formulele 36, 40 și 49. Necesitatea modificării constă în aplicarea greșită a indicelui de creștere a eficienței în cuantum de 10% din IPCM. Pentru componentele CIED, CMED și CDA indicele de eficiență trebuie să constituie 20% din IPCM.
       
Rezultatul scontat în rezultatul intervenției propuse este următorul: 

1. crearea stimulentelor pentru reducerea cheltuielilor de către operatorul de sistem. 

     Rezultatele scontate se așteaptă a fi obținute odată cu aplicarea proiectului de modificare a metodologiei aprobat de către autoritatea de reglementare.

	3.2. Opțiunile alternative analizate și motivele pentru care acestea nu au fost luate în considerare

	
Din punctul de vedere al autorilor prezentei note de fundamentare, nu există o opțiune alternativă pentru soluționarea problemei descrise, or aplicarea incorectă a componentei de reducere a cheltuielilor pentru diferite categorii de cheltuieli distorsionează mecanismul de stimulare a reducerii acestora în funcție de categoria pentru care se aplică.


	4. Analiza impactului de reglementare 

	4.1. Impactul asupra sectorului public

	Nu a fost analizat impactul asupra sectorului public considerând faptul că modificarea propusă nu implică un impact asupra structurii instituționale ale administrației publice. În același timp, nu sunt prevăzute acțiuni necesare privind reformarea structurală sau instituțională a entităților administrației publice. Funcțiile și competențele atribuite OSD, nu afectează instituțiile publice. 

	4.2. Impactul financiar și argumentarea costurilor estimative

	Implementarea proiectului de modificare a metodologiei de calculare a tarifelor pentru serviciul de distribuție al energiei electrice nu presupune un impact financiar asupra bugetului public național, considerând faptul că toate cheltuielile privind serviciul de distribuție al energiei electrice urmează a fi suportate de OSD și respectiv de părțile contractante ale acestuia prin intermediul tarifului reglementat.
De menționat aici că doar cheltuielile strict necesare și justificate urmează a fi incluse în costurile utilizate pentru determinarea și aprobarea tarifelor pentru serviciul de distribuție de către operatorul de sistem menționat, funcția respectivă fiind în competența autorității de reglementare.   

	4.3. Impactul asupra sectorului privat

	Un impact particular asupra sectorului privat în urma implementării noului act normativ, nu este previzionat, considerând că nu există costuri de conformare pentru IMM-uri sau alte entități care desfășoară o activitate economică. 

	4.4. Impactul social

	Intrarea în vigoare a prevederilor actului normativ va avea un impact social nesemnificativ. La calcularea tarifelor pentru serviciul de distribuție al energiei electrice se vor lua în considerare doar costurile strict necesare și justificate pentru a asigura desfășurarea  la propriu a activității OSD. Astfel va fi respectată transparența în procesul de formare a tarifelor. Controlul respectării transparenței în procesul de calculare a tarifelor este în competența ANRE.   


	4.4.1. Impactul asupra datelor cu caracter personal
Nu este aplicabil.
4.4.2. Impactul asupra echității și egalității de gen
Nu este aplicabil. 

	4.5. Impactul asupra mediului
Nu este aplicabil.

	4.6. Alte impacturi și informații relevante
Nu este aplicabil. 

	5. Compatibilitatea proiectului actului normativ cu legislația UE 

	5.1. Măsuri normative necesare pentru transpunerea actelor juridice ale UE în legislația națională
 Nu este aplicabil. 

	5.2. Măsuri normative care urmăresc crearea cadrului juridic intern necesar pentru implementarea legislației UE
 Nu este aplicabil.

	 

	6. Avizarea și consultarea publică a proiectului actului normativ

	Pentru respectarea transparenței în procesul decizional precum și în procesul de elaborare/modificare a actelor normative în conformitate cu Legea nr. 239/2008 privind transparența în procesul decizional și Legea nr. 100/2017 privind actele normative, nota de fundamentare și proiectul de hotărâre cu privire la modificarea Metodologiei de calculare, aprobare și aplicare a tarifelor reglementate pentru serviciul de distribuție al energiei electrice  urmează a fi expus consultărilor publice prin plasarea pe pagina web oficială a Agenției la compartimentul (Transparența Decizională/Proiecte supuse consultărilor publice), concomitent urmând a fi solicitate avizele de la entitățile afectate de modificarea respectivă și alte părți interesate. 
Toate propunerile recepționate vor fi incluse în sinteza obiecțiilor și propunerilor/recomandărilor elaborată de Agenție și plasată pe pagina web oficială la compartimentul aferent.

	7. Concluziile expertizelor

	 Urmează a fi completat.
              

	8. Modul de încorporare a actului în cadrul normativ existent

	          Pentru a implementa prevederile proiectului de hotărâre cu privire la aprobarea proiectului de modificare a Metodologiei nu este necesitatea de a modifica careva acte normative. 

	9. Măsurile necesare pentru implementarea prevederilor proiectului actului normativ

	Odată cu intrarea în vigoare a hotărârii cu privire la modificarea metodologiei, toți operatorii sistemelor de distribuție urmează să implementeze prevederile Metodologiei de calculare, aprobare și aplicare a tarifelor reglementate pentru serviciul de distribuție a energiei electrice și să solicite aprobarea acestora în conformitate cu exigențele impuse. 
La rândul său ANRE în calitate de autoritate de reglementare urmează să aplice aceleași prevederi în procesul de examinare a solicitării de aprobare și/sau ajustare a tarifelor reglementate pentru distribuția energiei electrice. 






